El restaurant Cyrus Dad aconseguix una distinció de reconeixement per la Guia Michelin
29 de juny 2023

![](/media/gxua2jpx/thumbnail_image2_c.jpg?width=680&height=850)

La gastronomia de la nostra ciutat està d'enhorabona, ja que el restaurant Cyrus Dad va rebre ahir la distinció com a restaurant recomanat per la Guia Michelin.

Des del departament de Turisme de l'Ajuntament de Sagunt feliciten públicament el seu xef i propietari, Víctor Aliaga. Ens alegrem enormement que el seu treball i esforç diari l’haja portat a este reconeixement, i l’animem que continue fent-nos disfrutar del seu treball oferint-nos una experiència culinària única.

L'alcalde de Sagunt, Darío Moreno, ha expressat **«Este guardó no sols exalta Cyrus Dad, sinó que també realça la reputació gastronòmica de la nostra ciutat».** Darío Moreno també ha comentat la trajectòria de Víctor Aliaga: **«que inclou premis com l\`‘Adrián Segura de Gastronomia’ i el reconeixement en el Concurs Gastronòmic de la Taronja, és un exemple brillant de talent culinari. La seua passió per l'alta cuina ens ha permés gaudir de plats exquisits i ens ha posicionat com un referent gastronòmic en l'àmbit local i nacional. Felicitats a Víctor i el seu equip, els desitgem més èxits en el futur»**

Víctor, encara que és jove, compta amb diversos premis a la seua esquena, com el premi ‘Adrián Segura de Gastronomia’, el VII Concurs Gastronòmic de la Taronja celebrat a Sagunt, en la modalitat de plat i salat i el prestigiós Premi Promeses d'alta cuina celebrat a Le Cordon Blue de Madrid en 2019, on va ser subcampió.

La regidora de Turisme, Natalia Antonino, ha felicitat **«la labor de Víctor Aliaga per la seua menció en la Guia Michelin ja que és important per al turisme de la nostra ciutat comptar amb hostalers que aposten per tindre una gastronomia de qualitat que són un reclam i un atractiu».**

Estem segurs que Víctor Aliaga continuarà creixent i collint més èxits, fent de la nostra ciutat un referent gastronòmic tant a la Comunitat Valenciana com en l'àmbit nacional.

*   [](http://www.facebook.com/sharer.php?u=https://aytosagunto.es/va/actualitat/el-restaurant-cyrus-dad-aconseguix-una-distincio-de-reconeixement-per-la-guia-michelin/ "Facebook")
*   [](http://twitter.com/share?url=https://aytosagunto.es/va/actualitat/el-restaurant-cyrus-dad-aconseguix-una-distincio-de-reconeixement-per-la-guia-michelin/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-restaurant-cyrus-dad-aconseguix-una-distincio-de-reconeixement-per-la-guia-michelin/ "Linked In")
*   [](mailto:?body=https://aytosagunto.es/va/actualitat/el-restaurant-cyrus-dad-aconseguix-una-distincio-de-reconeixement-per-la-guia-michelin/)